Stasjonen ligger i dagen på en 500 meter lang steinfylling på tvers av dalbunnen mellom Hægebostad- og Kvinesheitunnelen som er Norges femte og fjerde lengste jernbanetunneler. De er henholdsvis 8 474 og 9 065 m lange. Snartemo er utgangspunkt for mange som går Norge på langs på ski. For eksempel startet den første Norge-på-langs-vandrer, Bjørn Amsrud, sin vandring her. Det er ca. 2 400 kilometer fra Snartemo til Nordkapp.